
Projektas


LIETUVOS RESPUBLIKOS SEIMAS

NUTARIMAS
DĖL 2028 METŲ PASKELBIMO LIETUVOS MOKSLO PASIEKIMŲ IR MARTYNO POČOBUTO, LIETUVOS LAISVĖS LYGOS IR ANTANO TERLECKO BEI ANTANO MACKEVIČIAUS METAIS

2025 m.                  d. Nr. 
Vilnius


Lietuvos Respublikos Seimas, vadovaudamasis Lietuvos Respublikos Seimo 2017 m. gruodžio 21 d. nutarimo Nr. XIII-975 „Dėl atmintinų metų skelbimo tvarkos“ 1 straipsniu;
atsižvelgdamas į istorinės, politinės, sociokultūrinės atminties išsaugojimo, valstybės istorinės tapatybės stiprinimo bei reikšmingų įvykių, asmenybių ir sukakčių paminėjimo 2028 metais svarbą;
primindamas, kad:
– 2028 m. sukanka 300 metų, kai gimė iškilus švietėjas, Vilniaus universiteto rektorius, Universiteto observatorijos vedėjas, astronomas, matematikas, kalendorių leidėjas Martynas Počobutas;
– 2028 m. sukanka 50 metų nuo Lietuvos laisvės lygos, vienos pirmųjų organizuotų antisovietinių rezistencinių grupių Lietuvoje, įkūrimo ir 100 metų, kai gimė laisvės kovotojas, politinis kalinys, Lietuvos laisvės lygos įkūrėjas Antanas Terleckas;
– 2028 m. sukanka 200 metų, kai gimė vienas iš 1863–1864 metų sukilimo vadų, kunigas, tautinio sąjūdžio veikėjas Antanas Mackevičius ir pabrėždamas jo vaidmenį tautos laisvės siekio istorijoje;
siekdamas pažymėti mokslo plėtros svarbą ir iškilaus švietėjo, astronomo, matematiko, kalendorių leidėjo Martyno Počobuto 300-ąsias gimimo metines, Lietuvos laisvės lygos įkūrimo 50-ąsias ir jos įkūrėjo Antano Terlecko 100-ąsias gimimo metines bei vieno iš 1863–1864 metų sukilimo vadų Antano Mackevičiaus 200-ąsias gimimo metines nutaria: 

1 straipsnis.
Paskelbti 2028 metus:
1)	Mokslo pasiekimų ir Martyno Počobuto metais;
2)	Lietuvos laisvės lygos ir Antano Terlecko metais;
3)	Antano Mackevičiaus metais.

2 straipsnis.
Pasiūlyti Lietuvos Respublikos Vyriausybei:
1) iki 2027 m. rugsėjo 1 d. sudaryti Mokslo pasiekimų ir Martyno Počobuto, Lietuvos laisvės lygos ir Antano Terlecko bei Antano Mackevičiaus metų minėjimo komisiją, kuri parengtų ir patvirtintų Mokslo pasiekimų ir Martyno Počobuto, Lietuvos laisvės lygos ir Antano Terlecko bei Antano Mackevičiaus metų minėjimo programas ir pradėtų parengiamuosius darbus joms įgyvendinti;
2) 2028 metų valstybės biudžete numatyti lėšų m Mokslo pasiekimų ir Martyno Počobuto, Lietuvos laisvės lygos ir Antano Terlecko bei Antano Mackevičiaus metų minėjimo programoms įgyvendinti.

3 straipsnis.
Nustatyti, kad šis nutarimas įsigalioja nuo jo oficialaus paskelbimo.
	

Seimo Pirmininkas




